Prasība, kas celta 2018. gada 26. jūnijā – Sta*Ware EDV Beratung/EUIPO – Accelerate IT Consulting (“businessNavi”)
(Lieta T-383/18)
Valoda, kādā sagatavots prasības pieteikums – vācu
Lietas dalībnieki
Prasītāja: Sta*Ware EDV Beratung GmbH (Starnberg, Vācija) (pārstāvji: M. Bölling un M. Graf, advokāti)
Atbildētājs: Eiropas Savienības Intelektuālā īpašuma birojs (EUIPO)
Otra procesa EUIPO Apelācijas padomē dalībniece: Accelerate IT Consulting GmbH (Ahlen, Vācija)
Informācija par procesu EUIPO
Strīdus preču zīmes īpašniece: otra procesa EUIPO Apelācijas padomē dalībniece
Attiecīgā strīdus preču zīme: Eiropas Savienības grafiska preču zīme “businessNavi” – Eiropas Savienības preču zīme Nr. 9 155 698
Process EUIPO: anulēšanas process
Apstrīdētais lēmums: EUIPO Apelācijas piektās padomes 2018. gada 2. maija lēmums lietā R 434/2017-5
Prasītājas prasījumi
Prasītājas prasījumi Vispārējai tiesai ir šādi:
atcelt apstrīdēto lēmumu tiktāl, ciktāl ar to tika atcelts Anulēšanas nodaļas 2017. gada 16. februāra lēmums (anulēšana Nr. 12 336 C) un tika konstatēts, ka Eiropas Savienības preču zīmes Nr. 9 155 698 “businessNavi” (grafiska preču zīme) reģistrācija paliek spēkā attiecībā uz šādiem 42. klasē ietilpstošajiem pakalpojumiem:
datorprogrammu atjaunināšana, konsultāciju datoru jomā pakalpojumi, konsultācijas datorprogrammu jomā, datorsistēmu analīze, datorsistēmu izstrāde, datu pārvalde serveros, elektroniskās datu apstrādes programmētāja pakalpojumi, elektroniskās datu apstrādes konsultācijas (informācijas tehnoloģiju speciālista pakalpojumi), elektroniskās datu apstrādes programmu izstrāde, konsultācijas attiecībā uz aprīkojumu un programmatūru, elektroniskās datu apstrādes programmu īstenošana tīklos, programmatūras piekļuvei internetam instalēšana un uzturēšana, datorprogrammu instalēšana, datortīklu konfigurēšana, izmantojot programmatūru, tīklu darbības snieguma uzraudzība un analīze, serveru administrēšana, tehniskā projektu vadība elektroniskās datu apstrādes jomā;
piespriest EUIPO atlīdzināt tiesāšanās izdevumus.
Izvirzītais pamats:
Eiropas Parlamenta un Padomes Regulas (ES) 2017/1001 58. panta 1. punkta a) apakšpunkta un 18. panta, lasot kopsakarā ar Komisijas Regulas (EK) Nr. 2868/95 22. noteikuma 3. un 4. punktu un 40. noteikuma 5. punktu, pārkāpums.
____________